โปรดิวเซอร์พบตร. อ้างนศ.สมยอม
โทรมานัดไปเอง แต่ไม่ได้จ่ายเงิน เลยถูกแจ้งความ,หนุ่มโปรดักชั่นเฮาส์โร่แจงกองปราบฯยอมรับเป็นคน ที่ถูกแจ้งความดำเนินคดีข้อหาข่มขืน 2 นักศึกษาสาว แจงวันเกิดเหตุ นักศึกษาสาวที่รู้จักกันมาก่อนโทร.ไปเรียกตนไปหาที่ร้านอาหารย่านอ่อนนุช จากนั้นตกลงเรื่องถ่ายคลิปดาวน์โหลดไปขายทางอินเตอร์เน็ต และมีเพศสัมพันธ์กับนักศึกษาเพียงคนเดียว ยอมรับไม่ได้จ่ายเงินตามที่ตกลงไว้เลยถูกแจ้งความ ตำรวจกองปราบฯมึนขอเวลารวบรวมพยานหลักฐานก่อนดำเนินการต่อไป,กรณีที่ น.ส.เอ (นามสมมติ) อายุ 24 ปี และ น.ส.บี (นามสมมติ) อายุ 22 ปี นักศึกษาสาวมหาวิทยาลัยเอกชนชื่อดังแห่งหนึ่ง เข้าแจ้งความร้องทุกข์พนักงานสอบสวนกองปราบว่า ถูกชายไม่ทราบชื่อจริงและนามสกุลจริงที่รู้จักกันทางเฟซบุ๊กใช้ชื่อว่า lnw Nanal แอบอ้างว่า เป็นโปรดิวเซอร์รายการโทรทัศน์ช่องหนึ่ง ชักชวนไปถ่ายภาพเดโมเพื่อนำเสนอผู้สร้างภาพยนตร์ต่างประเทศ แต่กลับพาเข้าโรงแรมม่านรูดข่มขืนกระทำชำเรา และยังนำคลิปไปเผยแพร่ทางโซเชียลมีเดียเรียกเก็บเงินจากผู้ที่ต้องการเข้าชมตามที่เสนอข่าวไปแล้วนั้น,ความคืบหน้าจากกองบังคับการปราบปราม (บก.ป.) เมื่อเวลา 12.30 น. วันที่ 23 ม.ค. นายวิริยะ เดชผดุง อายุ 37 ปี ผู้ประสานงานโปรดักชั่นส์เฮ้าส์แห่งหนึ่ง บ้านเดิมอยู่เลขที่ 354 ถนนราษฎร์ดำริ ต.หน้าเมือง อ.เมือง จ.ปราจีนบุรี เดินทางเข้าพบ ร.ต.ท.ปรีชา ศรีอุดม พนักงานสอบสวน กก.1 บก.ป. เพื่อแสดงความบริสุทธิ์ใจและยอมรับว่าเป็นคนที่ถูก 2 นักศึกษาสาวกล่าวหาและแจ้งความดำเนินคดีข้อหาข่มขืนกระทำชำเราและความผิดตาม พ.ร.บ.คอมพิวเตอร์ กรณีนำคลิปการมีเพศสัมพันธ์ไปเผยแพร่,นายวิริยะกล่าวว่า วันเกิดเหตุ น.ส.เอ เป็นฝ่ายติดต่อมาหาตนให้ไปรับประทานอาหารที่ร้านอาหารย่านอ่อนนุช เพื่อพูดคุยกันเกี่ยวกับงานที่ตนเคยติดต่อไว้ แต่วันนั้นตนเลิกงานดึกเกือบเที่ยงคืนบอกว่า ยังไม่ว่าง แต่เขาบอกว่า น.ส.บี ที่มาด้วยกันนั่งรออยู่ จึงรับปากไปนั่งคุยและดื่มเบียร์กัน ขณะขับรถไปต้องโทรศัพท์ถามทางหลายครั้งเพราะไปไม่ถูก จนที่สุดได้พบกันที่ร้านอาหารระหว่างที่นั่งคุยกันได้บอกรายละเอียดว่า งานที่ให้ทำเป็นแบบไหน ตนจะให้เงินดูแลเดือนละเท่าไหร่ น้องเขาก็โอเค ไม่มีปัญหา ตนยืนยันว่า ไม่ได้รู้จักโรงแรมแถวนั้นเขาเป็นคนพาไป เมื่อไปถึงโรงแรมเวลาประมาณ 04.00 น. ไม่แน่ใจว่าชื่อโรงแรมอะไร น.ส.บี ที่ใส่ชุดนักศึกษานั่งอยู่บนรถด้านหน้า ส่วน น.ส.เอ หมอบอยู่ด้านหลัง ต้องรอให้พนักงานของโรงแรมไปก่อนจึงเข้าห้องไปพร้อมกัน 3 คน,ที่ น.ส.บี แจ้งว่าถูกผมกระชากเสื้อ ยืนยันว่าไม่ได้ใช้กำลังทำอะไรเลย น้องเขาเต็มใจตั้งแต่ที่ร้านแล้ว ระหว่างที่ผมมีอะไรกับ น.ส.บี อยู่ น.ส.เอก็อยู่ในห้องด้วย ส่วนที่ถ่ายคลิปต้องขออธิบายว่า เป็นเหมือนกับที่มีให้ดาวน์โหลดกันในอินเตอร์เน็ต เรื่องคลิปขอยืนยันว่า ถ่ายไว้นิดเดียวเพราะวันนั้นแบตเตอรี่โทรศัพท์มือถือหมด เลยมีคลิปแค่ 14 วินาที ยังไม่ได้นำไปเผยแพร่ที่ไหน จริงๆแล้วทราบข่าวตั้งแต่วันที่ 22 มกราคมว่า ผู้เสียหายเข้าแจ้งความ แต่ยังไม่มีเวลามาพบพนักงานสอบสวน จึงตัดสินใจเดินทางมาวันนี้ นายวิริยะกล่าว,ผู้สื่อข่าวถามถึงกรณีผู้เสียหายระบุว่า เรียกเข้าไปในห้องทีละคน นายวิริยะกล่าวว่า ไม่เป็นความจริง ทั้ง 3 คนอยู่ในห้องพร้อมกัน และเป็นไปได้อย่างไรหากตนข่มขืนแล้วเขาไม่ร้องตะโกนขอความช่วยเหลือ ส่วนกรณี น.ส.บี กลับบ้านไปก่อนเป็นเรื่องจริงเพราะแม่เขาโทรศัพท์มาตาม ตนยังโทร.เรียกแท็กซี่ให้และเดินไปส่งขึ้นรถด้วย หลังจากนั้นกลับมานั่งดื่มเบียร์กับ น.ส.เอ โดยไม่มีเพศสัมพันธ์กัน ส่วนที่เขามาคุยกับภรรยาของตนก็เป็นเรื่องจริง ตนชักชวนเขามาถ่ายคลิปบอกรายละเอียดไปแล้ว ไม่ใช่การถ่ายเดโมหรือภาพยนตร์ตัวอย่าง แต่เป็นคลิปดาวน์โหลดอะไรแบบนั้น ที่เร่งอยากให้ถ่ายเข้าใจว่าคงเป็นเพราะร้อนเงิน,ต่อข้อถามถึงกรณีที่ผู้เสียหายระบุว่า กัดไหล่ขวานายวิริยะช่วงถูกข่มขืน นายวิริยะปฏิเสธพร้อมเปิดเสื้อให้ดูที่ไหล่ขวาว่าไม่มีบาดแผล จากนี้กล่าวติดตลกว่า ถ้าจะมีแผลก็เกิดจากภรรยาที่ใช้เล็บข่วนแผ่นหลังจนเป็นรอย ที่บอกว่าหลังจากออกจากห้องน้ำแล้วตนทำร้ายก็ไม่เป็นความจริง แต่ยอมรับว่าไม่ได้ให้เงินเขาตามที่ตกลง เพราะช่วงนั้นเพิ่งใช้จ่ายช่วงปีใหม่และกำลังมีปัญหากับแฟนจึงไม่มีเงินโอนให้ เขาก็ทวงถามตลอดก่อนติดต่อให้ไปตกลงกันที่ สน.อุดมสุข แต่ตนไม่ไปและไม่ได้ติดต่อกันอีก ส่วนกรณีที่ถูกระบุว่ายังมีผู้เสียหายอีก 2 คน ตนไม่รู้เรื่อง,ด้าน ร.ต.ท.ปรีชากล่าวว่า สำหรับกรณีนี้ พนักงานสอบสวนอยู่ระหว่างแสวงหาข้อเท็จจริง เมื่อนายวิริยะเดินทางเข้ามาให้ปากคำเอง ระบุว่า เป็นผู้ที่ถูกกล่าวหาและมีความประสงค์จะชี้แจงเพื่อแสดงความบริสุทธิ์ใจ คงต้องสอบปากคำไว้ก่อนจะเร่งรวบรวมพยานหลักฐาน จากนั้นจึงนำเรื่องเสนอผู้บังคับบัญชาพิจารณาดำเนินการต่อไป
แจงวันเกิดเหตุ นักศึกษาสาวที่รู้จักกันมาก่อนโทร.ไปเรียกตนไปหาที่ร้านอาหารย่านอ่อนนุช จากนั้นตกลงเรื่องถ่ายคลิปดาวน์โหลดไปขายทางอินเตอร์เน็ต และมีเพศสัมพันธ์กับนักศึกษาเพียงคนเดียว ยอมรับไม่ได้จ่ายเงินตามที่ตกลงไว้
ข่าวหน้า1,นักศึกษา,ร้องทุกข์,ล่อลวง,ข่มขืน,วิริยะ เดชผดุง,โรงแรม,ปฏิเสธ